C 125/418
HR
Službeni list Europske unije
5.4.2023.
srijeda, 14. rujna 2022.
47.y
„energetska učinkovitost na prvome mjestu” znači energetska učinkovitost na prvome mjestu kako je definirana u članku 2. točki 18.
Uredbe (EU) br.
2018/1999;
47.z
„hibridna imovina za proizvodnju obnovljive energije na moru” znači imovina za prijenos koja ima dvojnu namjenu povezivanja proizvodnje obnovljive energije na moru i povezivanja dviju ili više zona nadmetanja;
47.aa „centralizirano grijanje i hlađenje iz obnovljivih izvora” znači energetski visokoučinkoviti sustavi centraliziranoga grijanja i hlađenja u kojima se upotrebljavaju isključivo obnovljivi izvori energije;
47.ab „primarna drvna biomasa” znači sve oblo drvo koje je posječeno ili na drugi način prikupljeno i uklonjeno.
Obuhvaća sve drvo pribavljeno uklanjanjem, odnosno količine uklonjene iz šuma, uključujući drvo oporabljeno zbog prirodne smrtnosti te sječom.
Uključuje sve drvo uklonjeno s korom ili bez nje, među ostalim drvo uklonjeno u okruglom obliku ili cijepano, grubo učetvoreno ili u nekom drugom obliku, npr. grane, korijenje, panjevi i izrasline (koje se prikupljaju) te drvo koje je grubo oblikovano ili zašiljeno.
Ne uključuje drvnu biomasu dobivenu održivim mjerama za sprečavanje šumskih požara na područjima s visokim rizikom od požara, drvnu biomasu dobivenu mjerama sigurnosti na cestama i drvnu biomasu izdvojenu iz šuma pogođenih prirodnim katastrofama, aktivnim štetočinama ili bolestima kako bi se spriječilo njihovo širenje, uz istodobno smanjenje eksploatacije drva i zaštitu bioraznolikosti, što dovodi do raznovrsnijih i otpornijih šuma, te se temelji na smjernicama Komisije; [Am.
42]
47.ac „vodik iz obnovljivih izvora” znači vodik proizveden elektrolizom vode (u uređaju za elektrolizu na električnu energiju iz obnovljivih izvora) ili reformiranjem bioplina ili biokemijskom pretvorbom biomase ako je u skladu sa zahtjevima održivosti iz članka 29.
Direktive (EU) 2018/2001 Europskog parlamenta i Vijeća;
47.ad „plantažna šuma” znači zasađena šuma kojom se intenzivno upravlja i koja u odnosu na sadnju i zrelost sastojine ispunjava sve sljedeće kriterije: jedna ili dvije vrste, isti dobni razred i pravilan razmak.
Plantažna šuma uključuje plantaže kulture kratkih ophodnji za drvo, vlakna i energiju, a isključuje šume zasađene radi zaštite ili obnove ekosustava te šume nastale sadnjom ili sijanjem kod kojih su zrele sastojine slične ili će biti slične šumama koje se prirodno obnavljaju;
47.ee „zasađena šuma” znači šuma koja se pretežno sastoji od stabala uzgojenih sadnjom i/ili planskim sijanjem pod uvjetom da posađena ili posijana stabla čine više od pedeset posto drvne zalihe u fazi zrelosti; uključuje izdanačke sastojine prvotno posađenog ili posijanog drveća; ▌
47.af „osmotska energija” znači energija prirodno nastala zbog razlike u koncentraciji soli između dviju tekućina, obično slatke i slane vode;
47.ag „učinkovitost sustava” znači energetski sustav koji na troškovno učinkovit način uključuje promjenjive obnovljive izvore energije i maksimizira vrijednost fleksibilnosti potražnje u svrhu optimizacije tranzicije na ugljičnu neutralnost, a mjeri se prema smanjenju ulaganja u sustav i operativnih troškova sustava, emisija ugljika i fosilnih goriva u svakoj nacionalnoj kombinaciji izvora energije;
47.ah „hibridno postrojenje za proizvodnju električne energije iz obnovljivih izvora” znači kombinacija dviju ili više tehnologija za proizvodnju energije iz obnovljivih izvora koje imaju isti priključak na mrežu, a mogu također integrirati kapacitet za skladištenje;
47.ai „projekt skladištenja energije na istoj lokaciji” znači projekt koji obuhvaća postrojenje za skladištenje energije i postrojenje za proizvodnju energije iz obnovljivih izvora povezane u okviru iste pristupne točke mreže.”;